Ragenaudus vice dominus exquamiavit de beneficio et ratione sancti Stephani, campum I, qui est situs in pago Oscarensi, in fine Longoviana et terminatur de utrisque partibus terra sancti Stephani; habet in longo perticas X et VII et in latus perticas IX et pedes VII, ex alia parte; dedit Ainus, presbiter, et Torpuimus de Ravedane, de suo proprio ad ius et rationem sancti Stephani, campum unum qui est situs in pago Oscarensi, in fine Longoviana et terminatur de utrisque lateribus terra sancti Germani, in uno fronte Vualgeldis, ex alio fronte terra sancti Petri Besuensis: habet in longum perticas XXXIX et dimidiam pedes VI et in latus perticas V. Hoc procammium inter ipsos factum, omni tempore firma et stabilis permaneat, stipulatione subnixa. Actum Marcennaco villa publice. Signum Ragenardi qui hoc procamium fieri et firmari rogavit. Signum Aleranni presbiteri. Signum Airanni. Signum Eringo. Signum Leotulfo. Signum Laifruo. Signum Eldevaldo. Signum Matalaudo. Ego Varnibaudus, clericus scripsi in mense Martio, die Dominico, regnante Carrolo.